CELEX: 62018CB0439
Language: ro
Date: 2019-10-15 00:00:00
Title: Cauzele conexate C-439/18 și 472/18: Ordonanța Curții (Camera a șaptea) din 15 octombrie 2019 (cereri de decizie preliminară formulate de Tribunal Superior de Justicia de Galicia – Spania) – OH (C-439/18), ER (C-472/18)/Agencia Estatal de la Administración Tributaria (AEAT) (Trimitere preliminară – Politica socială – Directiva 97/81/CE – Acordul-cadru cu privire la munca pe fracțiune de normă – Clauza a patra – Lucrători de sex masculin și lucrători de sex feminin – Principiul egalității de șanse și al egalității de tratament între bărbați și femei în materie de încadrare în muncă și de muncă – Directiva 2006/54/CE – Articolul 14 alineatul (1) – Lucrător pe fracțiune de normă de tip vertical ciclic – Recunoașterea vechimii – Modalitate de calcul al sporurilor de vechime trienale – Excluderea perioadelor nelucrate)

10.2.2020   
            
            
               RO
            
            
               Jurnalul Oficial al Uniunii Europene
            
            
               C 45/10
            
         
      Ordonanța Curții (Camera a șaptea) din 15 octombrie 2019 (cereri de decizie preliminară formulate de Tribunal Superior de Justicia de Galicia – Spania) – OH (C-439/18), ER (C-472/18)/Agencia Estatal de la Administración Tributaria (AEAT)
      (Cauzele conexate C-439/18 și 472/18) (1)
      
      (Trimitere preliminară - Politica socială - Directiva 97/81/CE - Acordul-cadru cu privire la munca pe fracțiune de normă - Clauza a patra - Lucrători de sex masculin și lucrători de sex feminin - Principiul egalității de șanse și al egalității de tratament între bărbați și femei în materie de încadrare în muncă și de muncă - Directiva 2006/54/CE - Articolul 14 alineatul (1) - Lucrător pe fracțiune de normă de tip vertical ciclic - Recunoașterea vechimii - Modalitate de calcul al sporurilor de vechime trienale - Excluderea perioadelor nelucrate)
      (2020/C 45/05)
      Limba de procedură: spaniola
      
         Instanța de trimitere
      
      Tribunal Superior de Justicia de Galicia
      
         Părțile din procedura principală
      
      
         Apelanți: OH (C-439/18), ER (C-472/18)
      
         Intimată:
         Agencia Estatal de la Administración Tributaria (AEAT)
      
      
         Dispozitivul
      
      Clauza a patra alineatele (1) și (2) din Acordul-cadru cu privire la munca pe fracțiune de normă, încheiat la 6 iunie 1997, care figurează în anexa la Directiva 97/81/CE a Consiliului din 15 decembrie 1997 privind acordul-cadru cu privire la munca pe fracțiune de normă, încheiat de UCIPE, CEIP și CES, precum și articolul 14 alineatul (1) din Directiva 2006/54/CE a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă, trebuie interpretate în sensul că se opun unei reglementări și unei practici a angajatorilor naționale, precum cele în discuție în litigiul principal, având în vedere că acestea nu țin seama, în cazul lucrătorilor pe fracțiune de normă de tip vertical ciclic, decât de perioadele lucrate în mod efectiv și exclud astfel perioadele nelucrate din calculul vechimii necesare pentru a putea percepe sporuri trienale ca remunerație suplimentară, în timp ce lucrătorii cu normă întreagă nu fac obiectul unei asemenea reglementări și nici al unei asemenea practici.
      
         (1)  JO C 373, 15.10.2018